**O D B O R N É S T A N O V I S K O**

**Hlavnej kontrolórky Obce Pohronský Ruskov k návrhu rozpočtu na roky 2018 – 2020**

Podľa § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu rozpočtu Obce Pohronský Ruskov na roky 2018 - 2020 (ďalej len stanovisko). Stanovisko som spracovala na základe návrhu rozpočtu na roky 2018 – 2020 podľa funkčnej a ekonomickej klasifikácie – tabuľkového spracovania, ktorý bol zverejnený v zmysle zákona č. 369/1990 Zb. o obecnom zriadení v z.n.p. na úradnej tabuli dňa 28.11.2017.

**A. VÝCHODISKÁ SPRACOVANIA ODBORNÉHO STANOVISKA**

Pri spracovaní môjho stanoviska k predloženému návrhu rozpočtu na roky 2018 – 2020 som okrem príslušných zákonov, predpisov, smerníc zohľadnila aj v primeranej miere informácie z Príručky na zostavenie návrhu rozpočtu verejnej správy na roky 2018 až 2020 – MF SR.

**A.1. Zákonnosť predloženého návrhu rozpočtu**

**A.1.1. Súlad so všeobecne záväznými právnymi predpismi**

* zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z.n.p.
* zákon č. 583/2004 Z. z. o rozpočtových pravidlách územnej samosprávy o zmene a doplnení niektorých zákonov v z.n.p.

**Konštatujem, že „Návrh rozpočtu na roky 2018-2020“ je spracovaný v súlade s vyššie uvedenými právnymi predpismi**

* zákon č. 431/2002 Z. z. o účtovníctve v znení neskorších predpisov,
* zákon č. 582/2004 Z. z. o miestnych daniach a miestnom poplatku za komunálny odpad a drobné stavebné odpady v z. n. p.,
* zákon č. 595/2003 Z. z. o dani z príjmov v znení neskorších predpisov,
* zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v z. n. p.,
* zákon č. 597/2003 Z. z. o financovaní základných škôl, stredných škôl a školských zariadení v z. n. p.,
* zákon č. 493/2011 Z. z. o rozpočtovej zodpovednosti,
* ostatné súvisiace právne normy.

**Konštatujem, že predložený „Návrh rozpočtu na roky 2018 – 2020“zohľadňuje príslušné ustanovenia vyššie uvedených zákonov a noriem.**

**A.1.2. Dodržanie informačnej povinnosti zo strany Obce Pohronský Ruskov**

 • zákon č. 369/1990 Zb. o obecnom zriadení v z. n. p. - § 9 ods. 2 zákona

**Konštatujem, že predložený „Návrh rozpočtu na roky 2018 – 2020“ bol zverejnený v súlade s vyššie uvedeným zákonom na úradnej tabuli Obce Pohronský Ruskov dňa 28.11.2017, ako aj na webovej stránke obce.**

**A.2. Metodická správnosť predloženého návrhu rozpočtu**

Predložený návrh rozpočtu bol spracovaný podľa rozpočtovej klasifikácie v súlade s Opatrením MF SR č. MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie v z.n.p., ktorá je záväzná pri zostavovaní rozpočtov územnej samosprávy.

**B. VÝCHODISKÁ TVORBY NÁVRHU ROZPOČTU**

Návrh rozpočtu vychádza zo schválených východísk rozpočtu verejnej správy na roky 2018 – 2020, z návrhu rozpočtu verejnej správy na roky 2018 - 2020 a z vývoja hospodárenia obce v roku 2017 a v predchádzajúcich sledovaných rokoch.

**C. TVORBA NÁVRHU ROZPOČTU**

Pri zostavovaní rozpočtu spracovateľ využil možnosť podľa § 10 ods. 7 zákona č. 583/2004 Z. z. , t.j. „Obec alebo vyšší územný celok sú povinní zostaviť svoj bežný rozpočet ako vyrovnaný alebo prebytkový. Bežný rozpočet sa môže zostaviť ako schodkový, ak sa vo výdavkoch bežného rozpočtu rozpočtuje použitie účelovo určených prostriedkov poskytnutých zo štátneho rozpočtu, z rozpočtu Európskej únie alebo na základe osobitného predpisu, nevyčerpaných v minulých rokoch; výška schodku takto zostaveného bežného rozpočtu nesmie byť vyššia ako suma týchto nevyčerpaných prostriedkov“.

Kapitálový rozpočet sa môže zostaviť ako schodkový, ak tento schodok možno kryť zostatkami finančných prostriedkov obce alebo vyššieho územného celku z minulých rokov, návratnými zdrojmi financovania (úverom), alebo je tento schodok krytý prebytkom bežného rozpočtu v príslušnom rozpočtovom roku, t.j. za predpokladu reálneho vykrytia schodku z prostriedkov mimorozpočtových fondov.

**D. ZÁKLADNÁ CHARAKTERISTIKA NÁVRHU ROZPOČTU**

Novelou zákona o rozpočtových pravidlách verejnej správy zákonom č. 69/2012 Z.z., ktorým sa mení a dopĺňa zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v z. n.p. (§ 4 ods. 6) ako aj ústavným zákonom č. 493/2011 Z.z. o rozpočtovej zodpovednosti (čl.9 ods. 1), bolo zadefinované, že návrh rozpočtu subjektov územnej samosprávy musí byť zostavený minimálne na tri roky a musí obsahovať údaje o očakávanej skutočnosti bežného rozpočtového roka a skutočné plnenie rozpočtu za predchádzajúce dva rozpočtové roky.

Rozpočet na rozpočtový rok 2018 je záväzný, rozpočty na nasledujúce dva rozpočtové roky (2019 – 2020) nie sú záväzné. Rozpočty na roky 2019 – 2020 sú zostavené v rovnakom členení, v akom sa zostavuje rozpočet na príslušný rozpočtový rok.

Na prerokovanie Obecného zastupiteľstva je predložený návrh rozpočtu Obce Pohronský Ruskov na roky 2018 – 2020 s nasledovnými východiskovými ukazovateľmi: (údaje sú v €):

|  |  |  |  |  |  |  |
| --- | --- | --- | --- | --- | --- | --- |
| **Príjmy:** | Skutočné plnenie 2015 | Skutočné plnenie 2016 | Očakávaná skutočnosť 2017 | Rozpočet rok 2018 | Rozpočet 2019 | Rozpočet 2020 |
| Bežné  | 793 621,79 | 927 652,15 | 801 427 | 853 725 | 816 010 | 856 310 |
| Kapitálové | 103 713,75 | 11 605,20 | 5 000 | 12 000 | 0 | 0 |
| Finančné op. | 86 898,50 | 49 925,32 | 17 400 | 3 200 | 0 | 0 |
| Príjmy spolu | 984 234,04 | 989 182,67 | 823 827 | 868 925 | 816 010 | 856 310 |

|  |  |  |  |  |  |  |
| --- | --- | --- | --- | --- | --- | --- |
| **Výdavky:** | Skutočné plnenie 2015 | Skutočné plnenie 2016 | Očakávaná skutočnosť 2017 | Rozpočet rok 2018 | Rozpočet 2019 | Rozpočet 2020 |
| Bežné | 757 073 | 833 868,5 | 761 058 | 816 276 | 786 700 | 823 660 |
| Kapitálové | 185 979,91 | 31 306,38 | 34 200 | 28 500 | 0 | 0 |
| Finančné op. | 40 344,8 | 65 159,58 | 24 212 | 23 560,03 | 0 | 0 |
| Výdavky spolu | 983 379,71 | 930 334,46 | 819 470 | 868 336,03 | 786 700 | 823 660 |

|  |  |  |  |  |  |  |
| --- | --- | --- | --- | --- | --- | --- |
| **Hospodárenie obce** | 854,33 | 58 848,21 | 4 357 | 588,97 | 29 310 | 32 650 |

Návrh celkového rozpočtu na rok 2018 je zostavený ako prebytkový ( s celkovým prebytkom vo výške 588,97 €) , čím je zabezpečená zákonná povinnosť (§ 10 ods. 3 zák. č. 583/2004 Z. z.) zostavenia vyrovnaného alebo prebytkového rozpočtu.

Bežný rozpočet na rok 2018 je zostavený ako prebytkový v zmysle § 10 ods. 7 zákona č. 583/2004 Z. z. o rozpočtových pravidlách územnej samosprávy v znení neskorších zmien a doplnkov s prebytkom vo výške 37 449 €.

Kapitálový rozpočet na rok 2018 je zostavený ako schodkový. Vzniknutý schodok kapitálového rozpočtu vo výške -16 500 € je krytý prebytkom hospodárenia bežného rozpočtu.

**E. Odporúčania**

Zvýšenú pozornosť odporúčam venovať pravidelnej vnútornej finančnej kontrole a dôslednému sledovaniu príjmov a výdavkov jednak na úrovni Obecného úradu, ako aj ostatných subjektov, ktoré sú zapojené do rozpočtového procesu v súlade so zákonom č. 502/2001 Z. z. v znení neskorších predpisov.

**F. ZÁVER**

Na základe preskúmania jednotlivých častí návrhu rozpočtu Obce Pohronský Ruskov na rok 2018

**odporúčam**

Obecnému zastupiteľstvu v Pohronskom Ruskove

predložený návrh rozpočtu Obce Pohronský Ruskov na rok 2018

**schváliť**

a návrh viacročného rozpočtu na roky 2019 - 2020

**zobrať na vedomie.**

Materiál vypracovala a predkladá:

 **PhDr. Alžbeta Kádašiová – Hlavná kontrolórka**